pythainlp/thai-wiki-dataset-v4 huggingface dataset:
ฮินะ มากิมูระ

ฮินะ มากิมูระ (อักษรโรมัน: Hina Makimura; 1 สิงหาคม ค.ศ. 1995 –) หรือที่รู้จักในชื่อ นานะ มินามิ (อักษรโรมัน: Nana Minami) เป็นนักแสดงเอวีชาวญี่ปุ่น สังกัดที-เพาเวอส์
ประวัติและชีวิตส่วนตัว.
เธอเกิดที่จังหวัดเกียวโต เป็นนักแสดงเอวีแบบโลลิ ซึ่งเดบิวต์ใน ค.ศ. 2015 ด้วยชื่อในวงการว่า "นานะ มินามิ" ณ สังกัดแนกซ์
จากนั้น เธอเปลี่ยนชื่อเป็น "ฮินะ มากิมูระ" ในเดือนกันยายนของปีเดียวกัน โดยย้ายสังกัดสู่ที-เพาเวอส์
กว๋อเน่ยถ่งอีคานฮ่าว

กว๋อเน่ยถ่งอีคานฮ่าว (#เปลี่ยนทาง &hairsp;) หรือ "หมายเลขสิ่งตีพิมพ์รวมภายในประเทศ" เป็นรหัสที่จัดทำขึ้นโดยสำนักบริหารสื่อมวลชนและสิ่งพิมพ์ของสาธารณรัฐประชาชนจีน (#เปลี่ยนทาง &hairsp;) สำหรับหนังสือพิมพ์และวารสารที่ตีพิมพ์ในสาธารณรัฐประชาชนจีนในรูปแบบที่กำหนด
กว๋อเน่ยถ่งอีคานฮ่าว ประกอบด้วยรหัสประเทศซึ่งจีนคือ CN รหัสพื้นที่ 2 หลัก ตามด้วยยัติภังค์ "-" และหมายเลขประจำสิ่งตีพิมพ์ 4 หลักและอาจตามด้วยเครื่องหมาย "/" และรหัสหมวด 2 หลัก โดยสิ่งพิมพ์ประเภทวารสารจะกำหนดอักษรตัวแรกของรหัสหมวดตามมาตรฐาน "การจำแนกหนังสือของห้องสมุดจีน" เช่น หมวด G คือประเภทวารสารการศึกษาและวัฒนธรรม, หมวด O วารสารวิทยาศาสตร์ธรรมชาติ, หมวด T วารสารเทคโนโลยีอุตสาหกรรม เป็นต้น สำหรับประเภทหนังสือพิมพ์จะไม่มีการเพิ่มหมายเลขหมวด ตัวอย่างเช่น หมายเลขสิ่งตีพิมพ์รวมภายในประเทศของ เป่ย์จิงหวั่นเป้า (#เปลี่ยนทาง &hairsp;) คือ: CN11-0106
เบิซตารีจายา

เบิซตารีจายา  ซึ่งในอดีตมีชื่อว่า บาตังเบอร์จุนไต  เป็นเมืองและตำบลในอำเภอกัวลาเซอลาโงร์ รัฐเซอลาโงร์ ประเทศมาเลเซีย อยู่ห่างจากกัวลาลัมเปอร์ไปทางตะวันตกเฉียงเหนือ 40 กิโลเมตร 
ประวัติ.
ชื่อเก่า "บาตังเบอร์จุนไต".
"บาตังเบอร์จุนไต" ในภาษามลายูแปลว่า "กิ่งไม้ห้อย" ในอดีตมีทางรถไฟเชื่อมบาตังเบอร์จุนไตกับบาตูอารังและยาวไปถึงทางรถไฟหลักของการรถไฟมาลายาที่กวง ทางรถไฟระหว่างตัวเมืองกับบาตูอารังถูกญี่ปุ่นทำลายในสงครามโลกครั้งที่ 2 และไม่มีการสร้างใหม่อีกเลย
ชื่อใหม่ "เบิซตารีจายา".
ใน ค.ศ. 2007 บาตังเบอร์จุนไตถูกเปลี่ยนชื่อเป็น "เบิซตารีจายา" แม้ว่าจะมีเสียงคัดค้านจากชาวเมืองก็ตาม เพราะเจ้าหน้าที่บางคนเข้าใจผิดว่า "บาตังเบอร์จุนไต" มีความหมายสื่อถึงองคชาต ("บาตัง" เป็นคำสแลงมลายูแปลว่า "องคชาต" และ "เบอร์จุนไต" แปลตรงตัวเป็น "ห้อย") ที่จริงแล้ว "บาตังเบอร์จุนไต" ในที่นี้มีความหมายตรงตัวว่า "กิ่งไม้ห้อย" ซึ่งพบเห็นได้ทั่วไปเมื่อแรกตั้งเมือง
แอร์แซนจอน

แอร์แซนจอน  เป็นเมืองและเมืองหลักในเทศมณฑลแอร์แซนจอน จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 17,642 คนใน 4,397 ครัวเรือน ตั้งอยู่ที่ความสูง
เทศมณฑลแอร์แซนจอน

แอร์แซนจอน  เป็นเทศมณฑลในจังหวัดฟอร์ส ประเทศอิหร่าน โดยมีแอร์แซนจอนเป็นเมืองหลัก จากสำมะโน พ.ศ. 2549 เทศมณฑลนี้มีประชากร 40,916 คนใน 9,800 ครัวเรือน แบ่งออกเป็นอำเภอเดียวคืออำเภอกลาง และมีเมืองเดียวคือแอร์แซนจอน
เขาฮูลูติติปาซา

เขาฮูลูติติปาซา  เป็นยอดเขาสูงที่อยู่ทางใต้สุดของประเทศไทย ด้วยความสูง 1,533 เมตร ตั้งอยู่ที่ชายแดนมาเลเซีย–ไทย ระหว่างอำเภอเบตง จังหวัดยะลา กับอำเภอฮูลูเปรัก รัฐเปรัก
ภูมิศาสตร์.
ฮูลูติติปาซาเป็นจุดสูงสุดของทิวเขาสันกาลาคีรี ส่วนเหนือของทิวเขาตีตีวังซาซึ่งเป็นทิวเขาย่อยของเทือกเขาตะนาวศรี
อำเภอกลาง (เทศมณฑลแอร์แซนจอน)

อำเภอกลางแห่งเทศมณฑลแอร์แซนจอน  เป็นอำเภอในเทศมณฑลแอร์แซนจอน จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 40,916 คนใน 9,800 ครัวเรือน แบ่งออกเป็นเมืองเดียว คือ แอร์แซนจอน และอีก 3 ตำบล ได้แก่ ตำบลแอลีออบอเดแมเลก, ตำบลโฆบรีซ และตำบลชูรอบ
ไทยลีก 2 ฤดูกาล 2564–65

ไทยลีก 2 ฤดูกาล 2564–65 หรือ เอ็ม–150 แชมเปียนชิป ฤดูกาล 2564–65 ตามชื่อผู้สนับสนุนคือโอสถสภา เป็นการแข่งขันฟุตบอลไทยลีก 2 ฤดูกาลที่ 24 ซึ่งเป็นการแข่งขันฟุตบอลลีกระดับสองของประเทศไทย โดยจะมีสโมสรที่เข้าร่วมการแข่งขันทั้งหมด 18 สโมสร แข่งขันแบบพบกันหมดในระบบเหย้า-เยือน สโมสรที่ได้ 2 อันดับแรกจะได้เลื่อนชั้นไปเล่นในไทยลีกโดยอัตโนมัติ และทีมอันดับ 3-6 จะได้สิทธิ์เตะเพลย์ออฟ เพื่อหาแชมป์เพลย์ออฟขึ้นไปเล่นในไทยลีกอีก 1 ทีม ในฤดูกาลถัดไป ในขณะที่สโมสรที่ได้ 3 อันดับสุดท้ายจะต้องตกชั้นลงไปแข่งขันในไทยลีก 3 ในฤดูกาลถัดไป ไฮไลท์ของไทยลีก 2 ฤดูกาล 2021–22 คือการที่ทีม Lamphun Warriors คว้าแชมป์ได้เป็นครั้งแรกและเลื่อนชั้นสู่ลีกสูงสุดได้สำเร็จ
 #เปลี่ยนทาง 
 #เปลี่ยนทาง 
 #เปลี่ยนทาง 
 #เปลี่ยนทาง 
 #เปลี่ยนทาง 
สโมสร.
สโมสรที่เข้าแข่งขันในฤดูกาล 2564–65 มีจำนวน 18 สโมสร โดยแบ่งเป็นสโมสรจากไทยลีก 2 ฤดูกาล 2563–64 จำนวน 12 สโมสร สโมสรที่ตกชั้นจากไทยลีก ฤดูกาล 2563–64 จำนวน 3 สโมสร และสโมสรที่เลื่อนชั้นจากไทยลีก 3 ฤดูกาล 2563–64 จำนวน 3 สโมสร
1. <templatestyles src="การอ้างอิง/styles.css"/>^ 
2. <templatestyles src="การอ้างอิง/styles.css"/>^ 
3. <templatestyles src="การอ้างอิง/styles.css"/>^ 
ผู้เล่นต่างชาติ.
สำหรับการขึ้นทะเบียนนักกีฬาฟุตบอลต่างชาติกำหนดให้เป็นนักกีฬาฟุตบอลต่างชาติสัญชาติทั่วไป ไม่เกิน 3 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของ เอเอฟซี ได้อีก 1 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของอาเซียนได้อีก 1 คน
ชื่อผู้เล่นใน ตัวหนา หมายถึง ผู้เล่นลงทะเบียนระหว่างช่วงโอนย้ายกลางฤดูกาล
รอบเพลย์ออฟ.
รอบรองชนะเลิศ.
"รวมผลสองนัด ลำปาง ชนะ 4–1"
"รวมผลสองนัด ตราด ชนะ 2–1"
รอบชิงชนะเลิศ.
"รวมผลสองนัด เสมอ 5–5 ลำปาง ชนะด้วยกฏประตูทีมเยือน"
สถิติ.
<templatestyles src="Col-begin/styles.css"/>
บิตคอนเนกต์

บิตคอนเนกต์ (บางครั้งสะกดเป็น BitConnect และเขียนตามรูปแบบเป็น bitconnect, ทิกเกอร์ BCC) เป็นอดีตคริปโทเคอร์เรนซีแบบโอเพนซอร์ซที่มีส่วนกับ bitconnect.co โปรแกรมการลงทุนที่ให้ผลตอบแทนสูง (ประเภทหนึ่งของการฉ้อฉลแบบพอนซี) หลังจากผู้ดูแลแพลตฟอร์มปิดแพลตฟอร์มรายได้ในวันที่ 16 มกราคม ค.ศ. 2018 และคืนเงินผู้ลงทุนใน BCC ทำให้สูญเสียความเชื่อมั่นและค่าของสกุลเงินลดลงจากจุดสูงสุดที่เกือบ 500 ดอลลาร์จนเหลือต่ำกว่า 1 ดอลลาร์ 
อินเทอร์เน็ตมีม.
ณ วันที่ 28 ตุลาคม ค.ศ. 2017 บิตคอนเนกต์จัดพิธีประจำปีครั้งแรก (และครั้งเดียว) ที่พัทยา ประเทศไทย ในระหว่างนั้น นักลงทุนชื่อว่า คาร์ลอส มาตอส (Carlos Matos) จากนครนิวยอร์กให้การนำเสนอเว็บไซต์ที่สมบูรณ์และมีคำรับรอง ซึ่งรวมช่วงที่เขาตะโกนคำว่า "บิตคอนเนกต์!!" อย่างแรงหลายครั้ง ทำให้ฉากนี้กลายเป็นอินเทอร์เน็ตมีมในทันที ทั้งมีมของ Matos และแนวปฏิบัติที่น่าสงสัยของ Bitconnect ได้รับการจัดทำโปรไฟล์โดย John Oliver และ Keegan-Michael Key ในรายการ Last Week Tonight
ท่าอากาศยานนานาชาติอัลอะห์ซาอ์

ท่าอากาศยานนานาชาติอัลอะห์ซาอ์ ((IATA: HOF, ICAO: OEAH)) เป็นท่าอากาศยานที่บริการในเมืองอัลฮุฟูฟ (มีอีกชื่อว่า อัลอะห์ซาอ์) ในแคว้นตะวันออก ประเทศซาอุดีอาระเบีย
ประวัติ.
ในช่วงปฏิบัติการโล่ทะเลทรายและสงครามอ่าวครั้งแรกใน ค.ศ. 1991 ท่าอากาศยานอัลอะห์ซาอ์ทำหน้าที่เป็นฐานทัพอากาศของกองทัพอากาศฝรั่งเศส
สำนักงานการบินพลเรือนซาอุดีอาระเบียได้ยกฐานะท่าอากาศยานอัลอะห์ซาอ์เป็นท่าอากาศยานนานาชาติใน ค.ศ. 2011 การศึกษาของสำนักงานฯ คาดการณ์ว่าท่าอากาศยานนี้จะมีผู้โดยสารเพิ่มขึ้น 300,000 คนต่อปีในระหว่าง ค.ศ. 2015 ถึง 2020 มีแรงงานต่างด้าวประมาณ 300,000 อาศัยอยู่ในบริเวณนี้
บลัววิก

บลัววิก  เป็นหมู่บ้านในเทศบาลบ็อกซ์ฮอล์ม เทศมณฑลเอิสเตอร์เกิตลันด์ ตั้งอยู่ริมชายฝั่งทางตอนเหนือของทะเลสาบซุมเมิน รายงานจาก "Svenskt ortnamnslexikon" ปรากฏชื่อเมืองนี้ในเอกสารเป็นครั้งแรกใน ค.ศ. 1307 ในชื่อ Blawijk ซึ่งไม่ได้หมายถึงสีน้ำเงินธรรมดา แต่เป็นสี "น้ำเงินเข้ม" และสี "เข้ม" น่าจะสื่อถึงสีของคุ้งน้ำของทะเลสาบในบริเวณนั้น
การเสียชีวิตของแบรนดอน เวดัส

แบรนดอน คาร์ล เวดัส (21 เมษายน ค.ศ. 1981 – 12 มกราคม ค.ศ. 2003) รู้จักกันในชื่อเล่นในไออาร์ซีว่า ริปเปอร์ เป็นผู้ชื่นชอบคอมพิวเตอร์ ผู้ใช้ยาผ่อนคลาย และสมาชิกสมาคม Shroomery.org ชาวอเมริกันที่เสียชีวิตจากการใช้ยาเกินขนาดหลายอันขณะพูดคุยผ่านแชทและเว็บแคม การเสยชีวิตของเขานำไปสู่ข้อโต้แย้งเกี่ยวกับการมีส่วนร่วมและบทบาทของชุมชนออนไลน์ในสถานการณ์ที่ถึงแก่ชีวิต
วัดพืชนิมิต

วัดพืชนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหนึ่ง อำเภอคลองหลวง จังหวัดปทุมธานี
วัดพืชนิมิตสร้างเมื่อ พ.ศ. 2468 โดยพระฤทธิ์รณไชย เป็นผู้ถวายที่ดินและดำเนินการสร้างวัด ชาวบ้านจึงเรียกว่า วัดพระฤทธิ์ แต่ท่านถึงแก่กรรมก่อนที่วัดสร้างแล้วเสร็จ น้องชายของท่านสร้างต่อยังไม่เรียบร้อย ชาวบ้านอันมีนายต่อ นายหอม นายกล่อม นายเชย นายสุน และร้อยตำรวจตรีพิณ ได้ร่วมกันสร้างวัดต่อ วัดพืชนิมิตได้รับพระราชทานวิสุงคามสีมาเมื่อวันที่ 24 สิงหาคม พ.ศ. 2485 เขตวิสุงคามสีมากว้าง 24 เมตร ยาว 30 เมตร ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2493
อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 15 เมตร สร้างเมื่อ พ.ศ. 2517 กุฏิสงฆ์ 3 หลัง วิหาร 1 หลัง หอสวดมนต์ 1 หลัง ศาลาการเปรียญประยุกต์ 2 ชั้น 1 หลัง หอระฆัง 1 หลัง ศาลาบำเพ็ญกุศล 1 หลัง ศาลาท่าน้ำ 1 หลัง ปูชนียวัตถุภายในวัดที่สำคัญคือ พระบรมสารีริกธาตุ พระประธานในอุโบสถจำลองมาจากวิหารพระมงคลบพิตร จังหวัดพระนครศรีอยุธยา และพระพุทธรูปนั่งขัดสมาธิปางอุ้มบาตรศิลปะอยุธยาและเก้าอี้ลายคราม
โอกุสแต็ง เทรบูว์ชง

โอกุสแต็ง-โฌแซ็ฟ วิกตอแร็ง เทรบูว์ชง (30 พฤษภาคม ค.ศ. 1878 - 11 พฤศจิกายน ค.ศ. 1918) เป็นทหารชาวฝรั่งเศสคนสุดท้ายที่ถูกสังหารในสงครามโลกครั้งที่ 1 เขาถูกยิงในเวลา 10.45 น. ของวันที่ 11 พฤศจิกายน ค.ศ. 1918 เป็นเวลา 15 นาทีก่อนที่ข้อตกลงสงบศึกจะมีผล กองทัพฝรั่งเศสรู้สึกขายหน้าที่ส่งทหารไปรบหลังฝ่ายเยอรมันลงนามสงบศึกแล้ว จึงบันทึกวันเสียชีวิตของเขาเป็นวันก่อนหน้า 1 วัน
วัดป่าจิตตภาวนา

วัดป่าจิตตภาวนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่หมู่ที่ 5 ในตำบลคูคต อำเภอลำลูกกา จังหวัดปทุมธานี
วัดป่าจิตตภาวนา เดิมมีชื่อว่า วัดฟ้าคราม ตั้งวัดเมื่อวันที่ 2 ตุลาคม พ.ศ. 2540 สาขาที่ 44 ของวัดหนองป่าพง ของพระโพธิญาณเถร (ชา สุภทฺโท) (หลวงพ่อชา) ต่อมามีผู้ถวายที่ดินแก่หลวงพ่อชา ณ อำเภอลำลูกกา ซึ่งได้จัดตั้งเป็นสำนักสงฆ์จิตตภาวนาราม และมอบหมายให้พระอาจารย์ประสพไชย กันตสีโล มาจำพรรษา โดยได้ปฏิบัติเนสัชชิกธุดงค์เจริญสมาธิวิปัสสนา จนเป็นพระผู้ปฏิบัติดี ปฏิบัติชอบ ต่อมาได้สร้างเป็นวัดป่าจิตตภาวนา สาขาที่ 44 ของวัดหนองป่าพง มีพระอาจารย์ประสพไชย กนฺตสีโล เจ้าอาวาส เป็นวัดปฏิบัติสายหลวงพ่อชา ภายในวัดเป็นสถานที่ปฏิบัติธรรมที่สงบร่มรื่น ต่อมาเมื่อวันที่ 24 สิงหาคม พ.ศ. 2550 ได้ขออนุญาตมหาเถรสมาคม สำนักงานพระพุทธศาสนาแห่งชาติ เปลี่ยนชื่อวัดมาเป็น "วัดป่าจิตตภาวนา" ด้วยเหตุผลที่ว่า เป็นวัดสายปฏิบัติเจริญภาวนา เหมาะแก่การปฏิบัติธรรม วัดได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553
โกเซะ

โกเซะ  เป็นนครในจังหวัดนาระ ประเทศญี่ปุ่น ก่อตั้งในวันที่ 31 มีนาคม ค.ศ. 1958 ณ วันที่ 1 กุมภาพันธ์ ค.ศ. 2023 นครโกเซะนี้มีประชากรประมาณ 22,935 คน มีความหนาแน่นประชากรประมาณ 379 คนต่อตารางกิโลเมตร มีขนาดพื้นที่ทั้งสิ้น 60.58 ตารางกิโลเมตร
วัดลานนา

วัดลานนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำลูกกา อำเภอลำลูกกา จังหวัดปทุมธานี มีที่ดินตั้งวัดเนื้อที่ 13 ไร่ 3 งาน อาณาเขตทิศเหนือยาว 4 เส้น 10 วา ติดกับที่ดินเอกชน ทิศใต้ยาว 4 เส้น 10 วา ติดกับที่ดินเอกชน ทิศตะวันออกยาว 3 เส้น ติดกับคลองระบายน้ำที่ 9 ทิศตะวันตกยาว 3 เส้น ติดกับที่ดินเอกชน
วัดลานนาสร้างขึ้นเมื่อวันที่ 1 กรกฎาคม พ.ศ. 2453 ไม่ทราบนามผู้สร้าง และได้รับพระราชทานวิสุงคามสีมาเมื่อวันที่ 31 มกราคม พ.ศ. 2505 เขตวิสุงคามสีมากว้าง 120 เมตร ยาว 180 เมตร ได้ผูกพัทธสีมาเมื่อวันที่ 15 มีนาคม พ.ศ. 2513 ด้านการศึกษาทางวัดได้เปิดสอนพระปริยัติธรรมแผนกสามัญ โดยเปิดสอนตั้งแต่ พ.ศ. 2503 และให้ทางราชการสร้างโรงเรียนสอนระดับประถมศึกษา ในที่ดินวัดจำนวนเนื้อที่ 3 ไร่ 2 งาน
อาคารเสนาสนะที่สำคัญ ได้แก่ อุโบสถกว้าง 5.50 เมตร ยาว 11.50 เมตร สร้างเมื่อ พ.ศ. 2513 กุฏิสงฆ์ 1 หลัง สร้างด้วยคอนกรีตเสริมเหล็ก หอสวดมนต์กว้าง 10.50 เมตร ยาว 23.50 เมตร สร้างเมื่อ พ.ศ. 2522 และศาลาการเปรียญกว้าง 24 เมตร ยาว 44 เมตร สร้างเมื่อ พ.ศ. 2516
การทรมานและการใช้อำนาจโดยมิชอบต่อนักโทษที่อะบูฆุร็อยบ์

ในช่วงแรกของสงครามอิรัก สมาชิกของกองทัพสหรัฐและซีไอเอ ภายใต้บังคับบัญชาโดยตรงของรัฐมนตรีกลาโหม ดอนัลด์ รัมสเฟลด์ กระทำการละเมิดสิทธิมนุษยชนและอาชญากรรมสงครามต่อผู้ถูกคุมขังในเรือนจำอะบูฆุร็อยบ์ในประเทศอิรัก ซึ่งประกอบด้วยการทำร้ายร่างกาย, ล่วงละเมิดทางเพศ, ทรมาน, ข่มขืน, สังวาสทางทวารหนัก และ ฆาตกรรม การทรมานและใช้อำนาจในทางมิชอบนี้ปรากฏสู่สาธารณชนหลังภาพถ่ายหลักฐานการทารุณถูกเผยแพร่บนซีบีเอสนิวส์ในเดือนเมษายน 2004 เหตุการณ์นี้สร้างความสะเทือนใจและความโกรธไปทั่ว รวมถึงถูกประณามอย่างรุนแรงจากทั้งในสหรัฐเองและจากทั่วโลก
รัฐบาลของจอร์จ ดับเบิลยู. บุช อ้างว่าการทรมานและละเมิดสิทธิมนุษยชนท่ทอะบูฆุร็อยบ์เป็นเหตุการณ์ที่เกิดขึ้นเองโดยขาดการรับรู้และโดยไม่ได้เกิดจากนโยบายของสหรัฐ#เปลี่ยนทาง คำกล่าวอ้างนี้ถูกต่อต้านโดยองค์การมนุษยชนเช่น กาชาดสากล, แอมเนสตี อินเทอร์เนชั่นนอล และ ฮิวอมนไรตส์วอทช์ องค์กรเหล่านี้ระบุว่กาารทรมานที่อะบูฆุร็อยบ์เป็นส่วนหนึ่งของรูปแบบการทรมานและการดูแลอย่างโหดร้ายทารุณในทัณฑสถานโพ้นทะเลของอเมริกัน ทั้งในประเทศอิรัก, อัฟกานิสถาน และ กวนตานาโมเบย์#เปลี่ยนทาง 
เอกสารซึ่งรู้จักในชื่อ บันทึกความจำเรื่องการทรมาน (Torture Memos) ออกสู่สาธารณะในสองสามปีถัดมา เอกสารเหล่านี้มีการเตรียมการในช่วงเดือนก่อนการบุกรุกอิรักในปี 2003 โดยกระทรวงยุติธรรมสหรัฐ รายละเอียดมีการมอบอำนาจและยินยอมให้มีเทคนิคการสอบสวนแบบพิเศษ (โดยทั่วไปคือให้มีการทารุณกรรมได้) ใช้กับผู้ถูกคุมขังที่เป็นชาวต่างชาติ รวมถึงระบุข้อมูลว่ากฎหมายว่าด้วยมนุษยธรรมสากล เช่น ข้อตกลงเจนีวา จะไม่ถูกบังคับใช้กับผู้สอบสวนอเมริกันโพ้นทะเล
กระทรวงกลาโหมสหรัฐตอบกลับเหตุการณ์นี้ด้วยการพ้นสภาพทหารและเจ้าหน้าที่จำนวน 17 คน ระหว่างพฤษภาคม 2004 ถึงเมษายน 2006 ทหารเหล่านี้ถูกตัดสินจำคุกที่ทัณฑสถานกองทัพ และถูกปลดออกจากกองทัพ ในจำนวนนี้มีสหารสองคนที่ก่อเหตุอย่างเลวร้ายขั้นสุด คือ ชารลส์ แกรเนอร์ และ ลินน์ดี อิงแลนด์ ถูกตัดสินลงโทษด้วยทัณฑ์ที่หนักกว่ามาก แกรเนอร์ถูกตัดสินกระทำผิดฐานฆาตกรรม, ทำร้ายร่างกาย, สมรู้ร่วมคิด, ดูแลนักโทษผิด ๆ, กระทำการเสื่อมเสียและขัดต่อหน้าที่ และถูกจำคุก 10 ปี, ถูกถอดยศและเงินตำแหน่ง อิงแลนด์ถูกตัดสินความผิดฐานสมรู้ร่วมคิด, ดูแลนักโทษผิด ๆ แะลกระทำการเสื่อมเสียต่อกองทัพ ถูกตัดสินจำคุกสามปี
ทรังโก

หมู่หอคอยทรังโก (Trango Towers) เป็หมู่หอหินที่ตั้งอยู่ในกิลกิต-บัลติสตาน ทางเหนือของประเทศปากีสถาน หอคอยเหล่านี้เป็นหนึ่งในบรรดาหน้าผาที่สูงใหญ่ที่สุดและเป็นหนึ่งในการปีนผาที่ท้าทายที่สุดในโลก เสาหินแกรนิตนี้เป็นส่วนหนึ่งของเส้นทางปีนเขาคาราโครัมที่มีนักไต่เขาจากทั่วโลกเดินทางมาทุกปี เสาหินเหล่านี้ตั้งอยู่ที่ธารน้ำแข็งบัลโตโร ส่วนหนึ่งของบัลโตโรมุซตาฆ เทอกเขาย่อยของเทือกเขาคาราโครัม จุดสูงสุดในบรรดาเสาหินคือ หอคอยเกรททรังโก (Great Trango Tower) ซึ่งสูง 6,286 เมตร ผาฝั่งตะวันออกของเสาหินนี้เป็นผาชันที่สุดแห่งหนึ่งของโลก
ทางตะวันตกเฉียงเหนือของเกรททรังโก คือ หอคอยทรังโก (Trango Tower) หรือที่มักถูกเรีกยว่า "หอคอยนิรนาม" (Nameless Tower) ซึ่งเป็นหินลักษณะยอดแหลมที่ใหญ่และค่อนข้างสมมาตร ยอดของหอนี้ยื่นออกมา จากเส้นของ ทางเหนือของทรังโกเป็นหอหินเล็ก "ทรังโกมังก์" (Trango Monk)
การปีนหอทรังโกนั้นถือเป็นการปีนเขาที่ท้าทายสูง การประกอบกันของระดับความสูง ระยะทางรวม และความชันของหิน ล้วนทำให้การไต่เขานี้เป็นเรื่องที่ท้าทายมากในบรรดานักปีนเขา และต้องใช้เทคนิคในการไต่เขาสูง
อัางอิง.
<templatestyles src="Reflist/styles.css" />
ผู้ปีนเขาสำเร็จล่าสุด
วัดไทยาวาส

วัดไทยาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทยาวาส อำเภอนครชัยศรี จังหวัดนครปฐม
วัดไทยาวาส เดิมชื่อว่า วัดท่ามอญ เพราะที่ตั้งวัดครั้งนั้นมีพวกมอญจำนวนหนึ่งได้มาอาศัยอยู่ ชาวมอญเหล่านี้ได้ช่วยกันสร้างวัดขึ้นมา กรมการศาสนาระบุว่าตั้งวัดเมื่อ พ.ศ. 1725 เมื่อ พ.ศ. 2484 มีหลักฐานปรากฏอยู่ เช่น อุโบสถหลังเก่า ฃึ่งชำรุดทรุดโทรมมาก ฃึ่งชาวบ้านแถบนั้นได้เล่าสืบต่อกันมาว่า โบสถ์หลังนี้ได้สร้างค่อมหลังเก่าอีกทีหนึ่ง ปัจจุบันยังมีของเก่าเหลืออยู่ คือ ศาลาการเปรียญ 1 หลัง กับศาลาพักร้อนหลังเล็กๆอีกหนึ่งหลัง วัดไทยาวาสได้เจริญขึ้นตามลำดับ เพราะชาวบ้านแถบนี้มีจิตศรัทธาเสื่อมใสเป็นอย่างมาก และได้เปลี่ยนชื่อจาก "วัดท่ามอญ" มาเป็น "วัดไทยาวาส" เมื่อ พ.ศ. 2486 เป็นต้นมา วัดได้รับพระราชทานวิสุงคามสีมา เมื่อวันที่ 22 พฤศจิกายน พ.ศ. 2531
ปูชนียวัตถุที่สำคัญ ได้แก่ หลวงพ่อโต อายุกว่า 800 ปี และรูปปั้นหลวงพ่อย้อย อดีตเจ้าอาวาสวัดไทยาวาส
อายัมมาซักเมระฮ์

อายัมมาซักเมระฮ์  เป็นอาหารท้องถิ่นมาเลเซีย ซึ่งแปลตรงตัวว่า "ไก่สุกแดง" โดยเป็นไก่ตุ๋นในพริกแกงซัมบัล เนื่องจากเป็นอาหารที่มักปรุงกินเองในบ้านจึงมีสูตรต่างกันหลายสูตร มักเสิร์ฟกับนาซีโตมาโต (nasi tomato) ซึ่งเป็นข้าวที่หุงกับซอสมะเขือเทศหรือมะเขือเทศบด นม เครื่องเทศแห้ง กระเทียม หัวหอม และขิง
วัดบางแก้ว (จังหวัดนครปฐม)

วัดบางแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอนครชัยศรี จังหวัดนครปฐม ปัจจุบันพระครูปฐมสรคุณ (พร ปภากโร) ดำรงตำแหน่งเป็นเจ้าอาวาส
วัดบางแก้วตั้งวัดเมื่อ พ.ศ. 2340 ซึ่งตรงกับสมัยรัตนโกสินทร์ตอนต้น แต่ยังไม่มีหลักฐานที่ปรากฏแน่ชัด โดยวัดบางแก้วอยู่ในบริเวณเดียวกันกับวัดไทร โดยอยู่กันคนละฝั่งคลองบางแก้วมีสะพานเชื่อมถึงกัน วัดได้รับพระราชทานวิสุงคามสีมาเมื่อ พ.ศ. 2513 ด้านการศึกษา ทางวัดสร้างโรงเรียนพระปริยัติธรรมโดยพระครูศีลกันตาภรณ์และศิษยานุศิษย์ ได้สร้างถวายเมื่อ พ.ศ. 2538 ใช้เป็นสถานที่ศึกษา การจัดการเรียนการสอน แต่ในปัจจุบันได้ย้ายไปสอนที่วัดไทร เพราะมีจำนวนผู้เรียนน้อยลง
อุโบสถวัดบางแก้ว ยังไม่มีการจารึกว่าสร้างขึ้นเมื่อใด แต่อุโบสถสร้างด้วยศิลปะรัตนโกสินทร์ หน้าบันมีการตกแต่งลงลวดลายอย่างเรียบง่าย หลังคามุงด้วยกระเบื้องดินเผา หน้าบันมีการประดับด้วยลายไทย
ฮอจจีออบอด (เทศมณฑลโกลแบฮอร์)

ฮอจจีออบอด  เป็นหมู่บ้านในตำบลบีแซคี อำเภอกลาง เทศมณฑลเชนอรอน จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 หมู่บ้านนี้มีประชากร 58 คนใน 12 ครัวเรือน
วัดโพธาราม (อำเภอศรีประจันต์)

วัดโพธาราม ตั้งอยู่เลขที่ 119 หมู่ที่ 4 ตำบลบางงาม อำเภอศรีประจันต์ จังหวัดสุพรรณบุรี เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลบางงาม อำเภอศรีประจันต์ จังหวัดสุพรณบุรี คณะสงฆ์ ภาค14
ประวัติ.
เดิมชื่อ วัดบ้านคอยเหนือ ตั้งอยู่ริมแม่น้ำท่าว้า ฝั่งตะวันออก ห่างจากท่าคอย ราว 1 กิโลเมตร ตามพระราชพงศาวดารบันทึกว่าสมเด็จพระนเรศวรมหาราชเสด็จยกทัพมาปะทะข้าศึกบริเวณนี้ ครั้งสงครามยุทธหัตถี พ.ศ. 2135 
วัดสร้างเมื่อใดไม่ปรากฏหลักฐานชัดเจน สันนิษฐานจากโบราณวัตถุ โบราณสถาน ที่ปรากฏ คือ ใบเสมา วิหาร (อุโบสถหลังเก่า) มีรูปแบบศิลปกรรมและสถาปัตยกรรมสมัยกรุงศรีอยุธยาตอนปลาย จึงสันนิษฐานว่าวัดแห่งนี้น่าจะสร้างขึ้นตั้งแต่นั้นเป็นอย่างน้อย
เมื่อ พ.ศ. 2480 ทางวัดปรับสภาพภูมิประเทศในวัด ได้ขุดพบเครื่องปั้นดินเผา อาวุธโลหะ ดาบ โล่ ขอ ง้าว สภาพผุพังจำนวนหนึ่ง ต่อมา พ.ศ. 2524 กรมชลประทานขุดลอกแม่น้ำบริเวณวัด พบอาวุธโลหะลักษณะเป็นดาบ โล่ จมอยู่ในท้องน้ำอีกจำนวนหนึ่ง สภาพชำรุดผุพังทั้งสิ้น จากลักษณะที่พบมีผู้สันนิษฐานว่าอาจมีอายุอยู่ในสมัยกรุงศรีอยุธยา
ที่ดินตั้งวัดมีพื้นที่จำนวน 33 ไร่ 52 ตารางวา ได้รับอนุญาตตั้งวัดเมื่อ พ.ศ. 2345 ได้รับพระราชทานวิสุงคามสีมาเมื่อวันที่ 8 กันยายน พ.ศ. 2487 เขตวิสุงคามสีมา กว้าง 40 เมตร ยาว 80 เมตร
เป็นวัดซึ่งมีอดีตเจ้าอาวาส คือ พระครูโอภาสพุทธิคุณ (กอง โอภาสโก) เป็นพระเถราจารย์ที่มีชื่อเสียง เป็นที่เคารพนับถือของประชาชน วัตถุมงคลของท่านได้รับความนิยม
เป็นโบราณสถาน หมายเลขทะเบียน 0010631 ของกรมศิลปากรที่ขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ เมื่อวันที่ 25 มกราคม พ.ศ.2556
ลำดับเจ้าอาวาส.
ลำดับเจ้าอาวาส และผู้รักษาการแทนเจ้าอาวาสวัดโพธาราม (เท่าที่พบข้อมูล)
เทศกาล และงานประจำปี.
วันบูรพาจารย์ พิธีบำเพ็ญกุศลทักษิณานุปทาน วันคล้ายวันมรณภาพพระครูโอภาสพุทธิคุณ (กอง โอภาสโก) วันที่ 18 ธันวาคม ของทุกปี
กูเวลาปิซ

กูเวลาปิซ  เป็นของหวานอินโดนีเซีย ทำจากแป้งข้าวเจ้านึ่งและประกอบด้วยชั้นสีต่าง ๆ คำ ในภาษาอินโดนีเซียแปลว่า "ชั้น" ขนมชั้นนี้ค่อนข้างเป็นที่นิยมในประเทศอินโดนีเซีย และสามารถพบในประเทศเนเธอร์แลนด์ผ่านความเชื่อมโยงทางอาณานิคม กูเวลาปิซยังเป็นที่นิยมอย่างมากในประเทศมาเลเซีย สิงคโปร์ และบรูไน โดยมีชื่อเรียกว่า นอกจากนี้ ชาวพม่าเชื้อสายจีนนำกูเวลาปิซไปยังพม่าตอนล่าง ที่ซึ่งขนมนี้มีชื่อเรียกว่า "กเวลาเบ้" (ကွေလာပေး) หรือ "กเวลาเบ้ซะ" (ကွေလာပေးစ)
พระนางศุภยาเล

พระนางศุภยาเล (พ.ศ. 2406 – 25 มิถุนายน พ.ศ. 2455) เป็นพระมเหสีแห่งราชวงศ์โก้นบอง พระองค์อภิเษกสมรสกับพระเชษฐาต่างพระมารดา พระเจ้าธีบอ พระมหากษัตริย์พม่าพระองค์สุดท้าย พระองค์ทรงเป็นหนึ่งในสามพระราชินีของพระเจ้าธีบอ
พระประวัติ.
พระนางศุภยาเล เสด็จพระราชสมภพใน พ.ศ. 2406 ที่พระราชวังหลวงในมัณฑะเลย์ ทรงมีพระนามแรกประสูติว่า อไท้ซุ ศุภยาเล เป็นพระราชธิดาพระองค์เล็กสุดของพระเจ้ามินดงและพระนางอเลนันดอ ทรงมีพระเชษฐภคินีร่วมพระมารดาคือพระนางศุภยาจีและพระนางศุภยาลัต ต่อมาพระนางได้รับการสถาปนาเป็นเจ้าหญิงแห่งยะแมสิน มีพระอิสริยยศศรีสุริยสิงหรัตนเทวี
เนรเทศ.
รัชสมัยของพระราชวงศ์กินเวลาเพียงเจ็ดปี เมื่อพระเจ้าธีบอพ่ายแพ้ในสงครามอังกฤษ–พม่าครั้งที่สามและถูกบังคับให้สละราชสมบัติโดยอังกฤษในปีพ.ศ. 2428 เมื่อวันที่ 25 พฤศจิกายน พ.ศ. 2428 เหล่าพระราชวงศ์ทรงถูกเชิญออกจากพระราชวังมัณฑะเลย์ผ่านประตูทางทิศใต้ของเมืองที่มีกำแพงล้อมรอบ ตามถนนที่เรียงรายไปด้วยทหารอังกฤษและอาสาสมัครที่ร่ำไห้ไปยังแม่น้ำอิระวดีที่ซึ่งเรือกลไฟรอคอยอยู่ พระนางศุภยาจีและพระราชชนนีถูกส่งไปทวาย พระองค์สวรรคตในวันที่ 25 มิถุนายน พ.ศ. 2455 ที่รัตนคีรี อินเดีย
วัดบ้านทึง

วัดบ้านทึง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามชุก อำเภอสามชุก จังหวัดสุพรรณบุรี
ประวัติ.
วัดบ้านทึง เดิมทีวัดบ้านทึงมีอยู่ 2 วัดมีเขตติดต่อกัน คือวัดโพธิเงินและวัดโพธิ์ทอง วัดโพธิ์เงินเป็นที่ตั้งของวัดบ้านทึงในปัจจุบัน ส่วนวัดโพธิ์ทองปัจจุบันเป็นที่ตั้งของโรงเรียนประชาบาล 
มีตำนานเล่าว่า วัดแห่งนี้สร้างขึ้นในสมัยพระเจ้าอู่ทอง พระองค์ได้สร้างวัดให้แก่มเหสีฝ่ายซ้ายและฝ่ายขวาของพระองค์ คือ วัดโพธิ์เงินและวัดโพธิ์ทอง อีกตำนานหนึ่งเล่าว่า สมัยนั้นเกิดโรคห่าระบาดหนัก มีผู้คนล้มตายเป็นจำนวนมาก พระองค์จึงอพยพผู้คนหนีออกจากเมืองทางเกวียน จนมาถึงบ้านทึงแอกเกวียนได้หักลงจึงได้หยุดซ่อมและรอเป็นเวลาหลายวัน จากนั้นได้สั่งให้สร้างวัดขึ้นบริเวณนั้น 3 แห่ง คือ วัดบางแอก วัดรอ และวัดบ้านทึง กล่าวกันว่ามีผู้ติดตามพระองค์ได้ไปขอฟางจากชาวบ้านมาให้วัวกินแต่ชาวบ้านไม่ให้ ต่อมาก็ให้ไปขอหนังสำหรับผูกแอกเกวียน ชาวบ้านก็ไม่ให้ พระเจ้าอู่ทองจึงเรียกชาวบ้านแห่งนี้ว่า พวกบ้านขี้ทึ้ง (บ้านคนขี้เหนียว) ต่อมาได้เพี้ยนมาเป็นบ้านทึง วัดบ้านทึงยังปรากฏอยู่ในนิราศสุพรรณโดยสุนทรภู่
เสนาสนะ.
ภายในบริเวณวัดบ้านทึงมีโบราณวัตถุและโบราณสถานที่สำคัญหลายอย่าง เช่น วิหารเป็นอาคารก่ออิฐถือปูนรูปสี่เหลี่ยมผืนผ้ากว้าง 8.5 เมตร ยาว 13 เมตร ผนังด้านหน้าเจาะช่องประตู 3 ช่อง เป็นแบบซุ้มประตูวงโค้ง ส่วนผนังด้านหลังทั้งสองเจาะช่องหน้าต่างวงโค้งด้านละ 3 ช่อง อาคารหลังนี้ส่วนของหลังคาได้พังทลายลงมาหมดแล้ว จากรูปแบบของอาคารสันนิษฐานว่าเป็นศิลปะอยุธยา 
หอไตรอยู่ทางด้านทิศตะวันตกของวิหาร เป็นอาคาร 2 ชั้น มีผังเป็นทรงสี่เหลี่ยมผืนผ้า กว้าง 4.5 เมตร ยาว 7 เมตร อาคารชั้นล่างมีช่องประตูอยู่ทางด้านทิศตะวันตกและทิศใต้โดยทำเป็นช่องประตูจริง 1 ช่อง และมีช่องหน้าต่างรูปวงโค้งขนาบอยู่ด้านข้างส่วนผนังด้านทิศเหนือและทิศตะวันออกเจาะช่องหน้าต่างวงโค้ง 3 ช่องเรียงกัน อาคารชั้นบน มีพื้นเป็นไม้กระดาน ผนังด้านทิศตะวันตกทิศใต้และทิศตะวันตกทิศใต้และทิศตะวันออก เจาะเป็นช่องประตูวงโค้งอยู่ตรงกลางโดยมีซุ้มประตูหลอกขนาบอยู่ทั้งสองข้าง ส่วนผนังด้านทิศเหนือทำเป็นช่องหน้าต่างรูปวงโค้ง 3 บานเรียงกัน กุฏิไม้อายุกว่า 100 ปี ประมาณ 10 หลัง และพระพุทธรูปปางไสยาสน์หรือพระนอนสมัยอยุธยา
กระทรวงมุรธาธร

กระทรวงมุรธาธร เป็นหน่วยงานราชการไทยประเภทกระทรวงในอดีต ได้รับการสถาปนาเมื่อ พ.ศ. 2435 ในรัชสมัยของพระบาทสมเด็จพระจุลจอมเกล้าเจ้าอยู่หัว มีอำนาจหน้าที่ดูแลรักษาพระราชลัญจกรและหนังสือราชการทั้งปวงที่เกี่ยวข้องกับพระมหากษัตริย์
ประวัติ.
เดิมกรมพระอาลักษณ์เป็นหน่วยงานราชเลขานุการด้านหนังสือของพระมหากษัตริย์ ต่อมานสมัยรัชกาลที่ 5 เมื่อ พ.ศ. 2435 โดยได้จัดตั้งกระทรวงมุรธาธรขึ้น และแบ่งส่วนราชการพร้อมทั้งกำหนดขอบเขตหน้าที่ใหม่ให้ชัดเจนดังนี้
ในพ.ศ. 2439 ได้มีการยุบกระทรวงมุรธาธรเข้ากับกระทรวงวัง และรวมเอากรมทั้งสามไว้ในความรับผิดชอบของราชเลขานุการ ในสมัยรัชกาลที่ 6 ได้มีการตั้งกระทรวงมุรธาธรขึ้นใหม่ใน พ.ศ. 2455 แต่ให้มีเฉพาะ กรมพระอาลักษณ์และกรมราชเลขานุการ ซึ่งภายหลังเปลี่ยนชื่อเป็นกรมราชเลขาธิการ ส่วนกรมรัฐมนตรีสภานั้นไม่ได้ตั้งขึ้นแต่ให้งานด้านนี้อยู่ในบังคับบัญชาของราชเลขาธิการ และกรมทั้งสองนี้ร่วมกันรับผิดชอบการประชุมเสนาบดีมาโดยตลอด เมื่อเปลี่ยนแปลงการปกครองใน พ.ศ. 2475 แล้วจึงมีการโอนกรมพระอาลักษณ์ไปอยู่กับคณะรัฐมนตรี (ปัจจุบันคือ กองอาลักษณ์และเครื่องราชอิสริยาภรณ์ สำนักเลขาธิการคณะรัฐมนตรี) เหลือแต่กรมราชเลขาธิการ (ปัจจุบันคือ กรมราชเลขานุการในพระองค์ สังกัดสำนักพระราชวัง)
อูฐตัวเมียของอัลลอฮ์

อูฐตัวเมียของอัลลอฮ์  ในศาสนาอิสลาม เป็นอูฐเพศเมียที่พระเป็นเจ้าส่งมาให้ชาวษะมูดที่อัลฮิจญร์ มีการบันทึกเรื่องราวของอูฐตัวเมียในอัลกุรอาน
การกล่าวถึงในอัลกุรอาน.
ในรายงานหลายส่วนจากอัลกุรอาน มีเรื่องราวของชาวษะมูด ผู้ที่อาศัยหลังจากชาวอ๊าดในอาระเบียก่อนการมาของศาสนาอิสลาม นอกจากปัญหาอื่น ๆ แล้ว ผู้คนยังหลงผิดกับการบูชาเทวรูปอย่างมาก ด้วยเหตุนี้ พระเจ้าจึงส่งศาสดาศอเลียะห์มาเพื่อเตือนถึงหายนะที่จะมาเยือนถ้าพวกเขายังไม่หยุดการหลอกลวง
พระยาชาติเดชอุดม (หม่อมราชวงศ์โป๊ะ มาลากุล)

มหาเสวกตรี พระยาชาติเดชอุดม นามเดิม หม่อมราชวงศ์โป๊ะ มาลากุล (12 มกราคม พ.ศ. 2434 - 3 มกราคม พ.ศ. 2509) อดีตเลขาธิการพระราชวังในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทรและพระบาทสมเด็จพระมหาภูมิพลอดุลยเดชมหาราช บรมนาถบพิตร
ประวัติ.
พระยาชาติเดชอุดม (หม่อมราชวงศ์โป๊ะ มาลากุล) เกิดเมื่อวันที่ 12 มกราคม พ.ศ. 2434 เป็นโอรสในพระวรวงศ์เธอ กรมหมื่นปราบปรปักษ์กับหม่อมกลิ่น มาลากุล ณ อยุธยา มีพี่น้องร่วมพระบิดาทั้งสิ้น 11 คน
ในสมัยรัชกาลที่ 6 หม่อมราชวงศ์โป๊ะ ขณะนั้นมีบรรดาศักดิ์เป็นนายวรการบัญชา ได้เข้าเป็นสมาชิกกองเสือป่า ได้รับพระราชทานยศเป็น นายหมู่โท ต่อมาหลังจากการปรับปรุงฐานะกระทรวงวังเป็นสำนักพระราชวัง เมื่อ พ.ศ. 2478 พระยาชาติเดชอุดมจึงได้รับการแต่งตั้งเป็นเลขาธิการพระราชวังคนแรกในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และดำรงตำแหน่งถึงวันที่ 1 กุมภาพันธ์ 2490 ก่อนจะออกจากราชการฐานรับราชการมานาน โดยมีหม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์) อธิบดีกรมประชาสงเคราะห์ มาสืบตำแหน่งแทน
พระยาชาติเดชอุดม (หม่อมราชวงศ์โป๊ะ มาลากุล) ถึงแก่อนิจกรรมเมื่อวันที่ 3 มกราคม พ.ศ. 2509 พระราชทานเพลิงศพ ณ เมรุวัดธาตุทอง วันที่ 10 มกราคม พ.ศ. 2509
ครอบครัว.
พระยาชาติเดชอุดม (หม่อมราชวงศ์โป๊ะ มาลากุล) สมรสกับคุณหญิงเพี้ยง (สกุลเดิม:ประทีปเสน) ธิดาพระยาวิสูตรสาครดิษฐ์ (เทียน ประทีปะเสน) กับคุณหญิงผัน วิสูตรสาครดิษฐ์ มีบุตรธิดา 6 คน คือ
สมรสกับจำนวน บุนนาค ธิดาพระยาวิสุทธิราชรังสรรค์ (ใหญ่ บุนนาค) กับคุณหญิงจำรัส บุนนาค มีบุตรธิดา 3 คน คือ
สมรสกับคุณหญิงบัญญัติ มาลากุล ณ อยุธยา ธิดาพระยาวิสุทธิราชรังสรรค์ (ใหญ่ บุนนาค) กับคุณหญิงจำรัส บุนนาค มีบุตรธิดา 2 คน คือ
สภารัฐลีชเทินชไตน์

สภารัฐแห่งราชรัฐลีชเทินชไตน์  คือสภานิติบัญญัติแห่งราชรัฐลิกเตนสไตน์ซึ่งใช้ระบบสภาเดี่ยว โดยมีสมาชิกสภารัฐมาจากการเลือกตั้งคราวละ 4 ปี ผ่านระบบการลงคะแนนแบบสัดส่วนบัญชีรายชื่อเปิด โดยมีเกณฑ์คะแนนเสียงขั้นต่ำต่อหนึ่งที่นั่งที่ร้อยละ 8 โดยมีประธานรัฐสภา และรองประธานมาจากการลงมติในสมัยประชุมสภานัดแรก
วัดประตูป่า

วัดประตูป่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลประตูป่า อำเภอเมืองลำพูน จังหวัดลำพูน ที่ตั้งวัดมีเนื้อที่ 4 ไร่ และที่ดินของวัดจำนวน 8 แปลงอยู่รอบบริเวณวัด จำนวน 16.1 ไร่ เป็นที่ตั้งของโรงเรียนวัดประตูป่ารวมอยู่ด้วยในปัจจุบัน
ประวัติ.
วัดประตูป่าตั้งวัดเมื่อ พ.ศ. 2301 เป็นชุมชนชาวยองประตูป่าที่อพยพจากการที่พม่ายกทัพมาตีเมืองเหนือ นครหริภุญไชย เมื่อประมาณ พ.ศ.2300 โดยกลุ่มเจ้านายเมืองลำพูนที่อพยพหนีภัยสงครามไปหลบซ่อนตัวอยู่ที่บ้านประตูป่าต่อมาจึงมีการสร้างวัดและหอไตร 
ชื่อของวัดตั้งตามที่หมู่บ้าน วัดได้รับพระราชทานวิสุงคามสีมา เมื่อ พ.ศ. 2464 สมัยครูบาธรรมชัย เป็นเจ้าอาวาส
อาคารเสนาสนะ.
อาคารเสนาสนะที่สำคัญ คือ หอพระไตรปิฏกซึ่งกรมศิลปากรขึ้นทะเบียนเป็นโบราณสถาน เป็นอาคารไม้สักทั้งหลัง จำนวนเสาทั้งหมด 24 ต้น ยกพื้นเป็น 2 ชั้น ชั้นบนบริเวณที่เก็บ คัมภีร์ มีการยกขึ้นสูงอีกชั้น ด้านหน้าบันแกะสลักลวดลายดอกไม้ ฝังกระจกแก้วตะกั่ว อ่อนช้อยงดงาม ตามแบบฝีมือช่างชาวยอง ฝาผนังไม้ด้านใน และลูกฟักด้านนอกเขียนลายทองเป็นรูป นกยูง และเทวดา รอบทั้งหมด ด้านในห้องเก็บหีบธรรม มีหีบธรรม 9 หีบ
วิหารมีขนาดใหญ่ เป็นรูปทรงล้านนา หน้าบันแกะสลักไม้ปิดทองประดับกระจก เสาวิหารเป็นไม้ ลงลายรดน้ำปิดทอง มีจิตรกรรมฝาผนัง วิหารเดิมหลังเล็ก ไม่ทราบปีก่อสร้างแน่ชัด เคยบูรณะสมัยครูบาธรรมชัยเมื่อ พ.ศ. 2494 โดยก่อเสริมมุขด้านหน้าเพิ่มเติม บูรณะครั้งที่ 2 สมัยพระครูสถิตธรรมากร เมื่อ พ.ศ. 2537
เจดีย์เป็นศิลปะช่างชาวยอง ลักษณะคล้ายองค์พระธาตุหริภุญชัย มีฐานกว้าง 10 เมตร สูง 20 เมตร หุ้มทองจังโก๋ ภายในองค์เจดีย์บรรจุของมีค่า ยอดเจดีย์รูปหม้อคว่ำบรรจุพระตระกูลลำพูน ทั้ง 4 มุมมีเจดีย์เล็ก 4 องค์เสริมรับองค์เจดีย์ให้สูงเด่นเป็นสง่า ภายในรั้วมีกู่บรรจุอัฏฐิครูบาธรรมชัย และกู่พระครูสถิตธรรมากรปิดทองคำเปลว ไม่ทราบปีที่สร้างแน่ชัด บูรณะครั้งแรกเมื่อ พ.ศ. 2437 สมัยครูบาอริยะ บูรณะครั้งที่ 2 เมื่อ พ.ศ. 2487 สมัยครูบาธรรมชัย ล่าสุดเมื่อ พ.ศ. 2542 สมัยพระครูสถิตธรรรมากรเป็นเจ้าอาวาส
กีฬาฟุตบอลในโอลิมปิกฤดูร้อน 2020 – ทีมชาย – กลุ่มเอ

กลุ่มเอ ของ ฟุตบอลทีมชาย ใน โอลิมปิกฤดูร้อน 2020 ที่ประเทศญี่ปุ่น จะลงเล่นตั้งแต่วันที่ 22 ถึง 28 กรกฎาคม พ.ศ. 2564 โดยในกลุ่มดังกล่าวนี้มี 4 ทีม ได้แก่ ฝรั่งเศส ญี่ปุ่น เม็กซิโก และ แอฟริกาใต้ แต่ละทีมจะได้ลงเล่น 3 นัด ทีมที่คะแนนมากที่สุด 2 อันดับแรกจะผ่านเข้าสู รอบแพ้คัดออก ต่อไป
แมตช์.
เม็กซิโก พบ ฝรั่งเศส.
<section begin=A1 />
<section end=A1 />
ญี่ปุ่น พบ แอฟริกาใต้.
<section begin=A2 />
<section end=A2 />
ฝรั่งเศส พบ แอฟริกาใต้.
<section begin=A3 />
<section end=A3 />
ญี่ปุ่น พบ เม็กซิโก.
<section begin=A4 />
<section end=A4 />
ฝรั่งเศส พบ ญี่ปุ่น.
<section begin=A5 />
<section end=A5 />
แอฟริกาใต้ พบ เม็กซิโก.
<section begin=A6 />
<section end=A6 />
กีฬาฟุตบอลในโอลิมปิกฤดูร้อน 2020 – ทีมชาย – กลุ่มบี

กลุ่มบี ของ ฟุตบอลทีมชาย ใน โอลิมปิกฤดูร้อน 2020 ที่ประเทศญี่ปุ่น จะลงเล่นตั้งแต่วันที่ 22 ถึง 28 กรกฎาคม พ.ศ. 2564 โดยในกลุ่มดังกล่าวนี้มี 4 ทีม ได้แก่ ฮอนดูรัส นิวซีแลนด์ โรมาเนีย และ เกาหลีใต้ แต่ละทีมจะได้ลงเล่น 3 นัด ทีมที่คะแนนมากที่สุด 2 อันดับแรกจะผ่านเข้าสู รอบแพ้คัดออก ต่อไป.
แมตช์.
นิวซีแลนด์ พบ เกาหลีใต้.
<section begin=B1 />
<section end=B1 />
ฮอนดูรัส พบ โรมาเนีย.
<section begin=B2 />
<section end=B2 />
นิวซีแลนด์ พบ ฮอนดูรัส.
<section begin=B3 />
<section end=B3 />
โรมาเนีย พบ เกาหลีใต้.
<section begin=B4 />
<section end=B4 />
โรมาเนีย พบ นิวซีแลนด์.
<section begin=B5 />
<section end=B5 />
เกาหลีใต้ พบ ฮอนดูรัส.
<section begin=B6 />
<section end=B6 />
เจ้าจอมมารดาหม่อมราชวงศ์แสง ในรัชกาลที่ 4

เจ้าจอมมารดาหม่อมราชวงศ์แสง (24 กุมภาพันธ์ พ.ศ. 2389 — 24 พฤษภาคม พ.ศ. 2469) เป็นพระสนมในพระบาทสมเด็จพระจอมเกล้าเจ้าอยู่หัว มีประสูติการพระราชธิดาสองพระองค์คือพระเจ้าบรมวงศ์เธอ พระองค์เจ้าประสานศรีใส และพระเจ้าบรมวงศ์เธอ พระองค์เจ้าประไพศรีสอาด
ประวัติ.
เจ้าจอมมารดาหม่อมราชวงศ์แสง เกิดในวันที่ 24 กุมภาพันธ์ พ.ศ. 2389 เป็นธิดาของหม่อมเจ้านิ่ม ปาลกะวงศ์ โอรสในพระสัมพันธวงศ์เธอ กรมหมื่นนราเทเวศร์กับหม่อมน้อย พระธิดาเจ้านครหลวงพระบาง มารดาคือหม่อมฟัก ปาลกะวงศ์ ณ อยุธยา ธิดาพระยาสุเรนทร์ราชเสนา (กลีบ)
หม่อมราชวงศ์แสงอายุได้ 9 ปี หม่อมเจ้านิ่มสิ้นชีพิตักษัย หม่อมเจ้าทินกรในพระสัมพันธวงศ์เธอ กรมหลวงเสนีบริรักษ์ ได้รับมาโกนจุกพร้อมหม่อมราชวงศ์ถนอม เสนีวงศ์ หม่อมราชวงศ์แสงได้อยู่กับหม่อมเจ้าฟักผู้เป็นอาบ้าง หม่อมเจ้าทินกรบ้าง จนอายุได้ 12 ปี หม่อมเจ้าฟักจึงได้นำตัวไปถวายเป็นละครหลวงอยู่ตำหนักพระเจ้าบรมวงศ์เธอ พระองค์เจ้าดวงเดือน เมื่ออายุได้ 16 ปี ได้เข้ารับราชการเป็นเจ้าจอมในพระบาทสมเด็จพระจอมเกล้าเจ้าอยู่หัว ได้รับพระราชทานเบี้ยหวัดปีละ 3 ชั่ง ต่อมาได้ประสูติการพระราชธิดาสองพระองค์จึงได้รับพระราชทานเบี้ยหวัดปีละ 4 ชั่ง กับได้รับพระราชหีบหมากทองคำ เจ้าจอมมารดาหม่อมราชวงศ์แสงพำนักอยู่ในพระบรมหาราชวังตลอดในรัชกาลที่ 4 จนมาถึงรัชกาลที่ 5
เจ้าจอมมารดาแสงสนองพระเดชพระคุณประสูติการพระราชธิดาสองพระองค์คือ
เจ้าจอมมารดาหม่อมราชวงศ์แสง เริ่มป่วยเป็นโรคท้องมารมาตั้งแต่สมัยรัชกาลที่ 5 แต่คงยังรักษาตัวอยู่ในพระบรมมหาราชวัง ต่อมาในสมัยรัชกาลที่ 6 มีอาการทรุดลงจึงย้ายออกมาอยู่บ้านพระยาสากลกิจประมวญ สมเด็จพระศรีพัชรินทราบรมราชินีนาถ พระบรมราชชนนีพันปีหลวงทรงพระราชทานหมอหลวงมารักษาโดยตลอด
เมื่อวันที่ 17 พฤษภาคม พ.ศ. 2469 เจ้าจอมมารดาหม่อมราชวงศ์แสง มีอาการทรุดหนักขึ้น และถึงแก่อนิจกรรมในวันที่ 24 พฤษภาคม พ.ศ. 2469 สิริอายุ 81 ปี ได้รับพระราชทานโกศแปดเหลี่ยม ในการนี้สมเด็จพระศรีสวรินทิราบรมราชเทวี พระพันวัสสาอัยยิกาเจ้าทรงรับอุปการะบำเพ็ญพระกุศลโดยตลอด ได้รับพระราชทานเพลิงศพ ณ เมรุวัดเบญจมบพิตรดุสิตวนารามราชวรวิหาร เมื่อวันที่ 30 พฤษภาคม พ.ศ. 2473
กีฬาฟุตบอลในโอลิมปิกฤดูร้อน 2020 – ทีมชาย – กลุ่มซี

กลุ่มซี ของ ฟุตบอลทีมชาย ใน โอลิมปิกฤดูร้อน 2020 ที่ประเทศญี่ปุ่น จะลงเล่นตั้งแต่วันที่ 22 ถึง 28 กรกฎาคม พ.ศ. 2564 โดยในกลุ่มดังกล่าวนี้มี 4 ทีม ได้แก่ อาร์เจนตินา ออสเตรเลีย อียิปต์ และ สเปน แต่ละทีมจะได้ลงเล่น 3 นัด ทีมที่คะแนนมากที่สุด 2 อันดับแรกจะผ่านเข้าสู รอบแพ้คัดออก ต่อไป.
แมตช์.
อียิปต์ พบ สเปน.
<section begin=C1 />
<section end=C1 />
อาร์เจนตินา พบ ออสเตรเลีย.
<section begin=C2 />
<section end=C2 />
อียิปต์ พบ อาร์เจนตินา.
<section begin=C3 />
<section end=C3 />
ออสเตรเลีย พบ สเปน.
<section begin=C4 />
<section end=C4 />
ออสเตรเลีย พบ อียิปต์.
<section begin=C5 />
<section end=C5 />
สเปน พบ อาร์เจนตินา.
<section begin=C6 />
<section end=C6 />
กีฬาฟุตบอลในโอลิมปิกฤดูร้อน 2020 – ทีมชาย – กลุ่มดี

กลุ่มดี ของ ฟุตบอลทีมชาย ใน โอลิมปิกฤดูร้อน 2020 ที่ประเทศญี่ปุ่น จะลงเล่นตั้งแต่วันที่ 22 ถึง 28 กรกฎาคม พ.ศ. 2564 โดยในกลุ่มดังกล่าวนี้มี 4 ทีม ได้แก่ บราซิล เยอรมนี โกตดิวัวร์ และ ซาอุดีอาระเบีย แต่ละทีมจะได้ลงเล่น 3 นัด ทีมที่คะแนนมากที่สุด 2 อันดับแรกจะผ่านเข้าสู รอบแพ้คัดออก ต่อไป.
แมตช์.
โกตดิวัวร์ พบ ซาอุดีอาระเบีย.
<section begin=D1 />
<section end=D1 />
บราซิล พบ เยอรมนี.
<section begin=D2 />
<section end=D2 />
บราซิล พบ โกตดิวัวร์.
<section begin=D3 />
<section end=D3 />
ซาอุดีอาระเบีย พบ เยอรมนี.
<section begin=D4 />
<section end=D4 />
ซาอุดีอาระเบีย พบ บราซิล.
<section begin=D5 />
<section end=D5 />
เยอรมนี พบ โกตดิวัวร์.
<section begin=D6 />
<section end=D6 />
วัคซีนโควิด-19 ของโนวาแวกซ์

วัคซีนโควิด-19 ของโนวาแวกซ์ มีชื่อรหัสในการพัฒนาว่า NVX-CoV2373 เป็นวัคซีนป้องกันโควิด-19 ชนิดที่ใช้หน่วยย่อยของโปรตีนเป็นตัวกระตุ้นภูมิคุ้มกัน พัฒนาโดยบริษัท Novavax และ CEPI กำลังอยู่ระหว่างการทดลองในประเทศอินเดีย ภายใต้ชื่อการค้าว่า โคโวแวกซ์ (Covovax)
หอคอยหิมาลัย

หอคอยหิมาลัย  เป็นชื่อเรียกหอคอยสร้างจากหิน พบทั่วไปในภูมิภาคคามของทิเบตและพื้นที่ในมณฑลเสฉวนของประเทศจีน และบางหอคอยอาจสูงได้ถึง 60 เมตร
หอคอยเหล่านี้ได้รับการขึ้นทะเบียนโดยเวิลด์มอนูเมนต์ฟันด์ในฐานะโบราณสถานเสี่ยงอันตรายในปี 2006 ภายใน้เวิลด์มอนูเมนต์วอทช์ นอกจากนี้ผู้คนในท้องถิ่นยังผลักดันให้มีการขึ้นทะเบียนหอคอยเหล่านี้เป็นแหล่งมรดกโลกของยูเนสโกเช่นกัน
หลวงบริบาลบุรีภัณฑ์ (ป่วน อินทุวงศ์)

รองอำมาตย์เอก ศาสตราจารย์ หลวงบริบาลบุรีภัณฑ์ (ป่วน อินทุวงศ์) เป็นบุคคลสำคัญทางด้านโบราณคดีและประวัติศาสตร์ศิลปะ เข้าทำงานในหอพระสมุดสำหรับพระนคร ภัณฑารักษ์ประจำพิพิธภัณฑสถานแห่งชาติ พระนคร และดำรงตำแหน่งคณบดีคนแรกของคณะโบราณคดี มหาวิทยาลัยศิลปากร
ประวัติ.
หลวงบริบาลบุรีภัณฑ์ (ป่วน อินทุวงศ์) เกิดเมื่อวันที่ 2 ธันวาคม พ.ศ. 2440 ที่บ้านปลายคลองใหม่ อำเภอสามพราน จังหวัดนครปฐม เป็นบุตรของนายกลั่น กับนางปาด เมื่ออายุ 8 ปี บิดาได้พาไปฝากเป็นศิษย์กับพระอาจารย์เชย เจ้าคณะตะวันออก รองเจ้าอาวาสวัดท่าข้าม โดยได้ศึกษาอักขระสมัย หนังสือขอม และอ่านหนังสือพระมาลัย เป็นเวลา 3 ปี จากนั้นศึกษากับพระอาจารย์แหวน วัดบางช้างเหนือ จนถึง พ.ศ. 2452 พระอาจารย์แหวนได้นำไปฝากท่านพระครูสังฆกิจจารักษ์ (จืด) วัดมหาธาตุยุวราชรังสฤษฎิ์ราชวรมหาวิหาร อยู่ที่คณะ 10 หลังจากนั้นได้บรรพชาเป็นสามเณร และได้เข้าเรียนบาลีไวยากรณ์ในมหาธาตุวิทยาลัย และได้สอบบาลีสนามหลวงเมื่อ พ.ศ. 2458 ได้เปรียญธรรม 3 ประโยค ต่อมาเป็นครูในโรงเรียนบาลีไวยากรณ์รุ่นแรก และเป็นครูสอนบาลีไวยากรณ์ที่วัดทองนพคุณ เมื่อ พ.ศ. 2461 จนกระทั่งได้ลาสิกขาบทในปี พ.ศ. 2465
ท่านได้ถวายตัวเป็นมหาดเล็กเรือนนอกกับสมเด็จพระเจ้าบรมวงศ์เธอ กรมพระยาดำรงราชานุภาพ ได้เข้าทำงานในหอพระสมุดแผนกต่างประเทศตั้งแต่ พ.ศ. 2466 ต่อมาได้รับบรรจุในตำแหน่งรองบรรณารักษ์หอพระสมุดสำหรับพระนคร พ.ศ. 2467 ได้มีคำสั่งแต่งตั้งให้เป็นผู้ช่วยของศาสตราจารย์ยอร์ช เซเดส์ ในการตรวจพระราชพงศาวดารและจดหมายเหตุต่าง ๆ ทั้งภาษาไทยและภาษาต่างประเทศ หลวงบริบาลบุรีภัณฑ์ได้ย้ายจากตำแหน่งหน้าที่เดิมในหอสมุดสำหรับพระนครมาอยู่ประจำทำการที่พิพิธภัณฑสถานแห่งชาติ พระนคร จากนั้นดำรงตำแหน่งคณบดีคนแรกของคณะโบราณคดี มหาวิทยาลัยศิลปากร ระหว่าง พ.ศ. 2498–2504
การศึกษาของหลวงบริบาลบุรีภัณฑ์ทางด้านโบราณคดีและประวัติศาสตร์ศิลปะ ได้จำแนกรูปแบบศิลปวัตถุตามฝีมือช่างและการลำดับอายุโดยเรียงลำดับเวลาจากราชวงศ์ที่เรืองอำนาจ ซึ่งเป็นลำดับเวลาตามแบบพงศาวดารไทย ต่อมาได้กลายเป็นมาตรฐานในการลำดับยุคสมัยในงานโบราณคดีสมัยประวัติศาสตร์ของไทยในเวลาต่อมา
หลวงบริบาลบุรีภัณฑ์ถึงแก่อนิจกรรมด้วยโรคหัวใจวาย ณ บ้านบุรีภัณฑ์ ตำบลนครชัยศรี อำเภอสามพราน จังหวัดนครปฐม เมื่อวันที่ 7 กุมภาพันธ์ พ.ศ. 2529 รวมอายุได้ 88 ปี
ผลงาน.
หลวงบริบาลบุรีภัณฑ์ (ป่วน อินทุวงศ์) มีผลงานวิชาการด้านโบราณคดีและประวัติศาสตร์ เช่น
เครื่องราชอิสริยาภรณ์.
ศาสตราจารย์ หลวงบริบาลบุรีภัณฑ์ ได้รับพระราชทานเครื่องราชอิสริยาภรณ์ชั้นสูงสุดตระกูลต่างๆ ดังนี้
กิโด โรดริเกซ

กิโด โรดริเกรซ (12 เมษายน ค.ศ. 1994) เป็นนักฟุตบอลชาวอาร์เจนตินา ปัจจุบันลงเล่นในตำแหน่งกองกลางตัวรับ ให้กับเรอัลเบติส สโมสรในลาลิกา และทีมชาติอาร์เจนตินา
 "ณ วันที่ 6 มกราคม ค.ศ. 2022"
 "ณ วันที่ 18 เมษายน ค.ศ. 2022"
"การประตู และผลการแข่งขันของอาร์เจนตินาจะขึ้นก่อน คอลัมน์ "คะแนน" หมายถึงผลคะแนนหลังจากกิโดทำประตูได้"
เกียรติประวัติ.
ริเบร์เปลต
กลุบอาเมริกา
เรอัลเบติส
อาร์เจนตินา
ส่วนบุคคล
สโมสรฟุตบอลอาร์เซนอลในฤดูกาล 2021–22

ฤดูกาล 2021–22 เป็นฤดูกาลที่ 135 ในประวัติศาสตร์ของอาร์เซนอลในพรีเมียร์ลีก ฤดูกาลที่ 105 โดยรวมในลีกสูงสุดและเป็นฤดูกาลที่ 102 ติดต่อกันบนลีกสูงสุดของฟุตบอลอังกฤษ สโมสรได้เข้าร่วมฤดูกาลใน พรีเมียร์ลีก, เอฟเอคัพ และ อีเอฟแอลคัพ, แต่พวกเขาไม่ได้มีส่วนร่วมในการแข่งขันยุโรปรายการใดรายการนึงสำหรับครั้งแรกนับตั้งแต่ ฤดูกาล 1995–96.
ปรี-ซีซัน.
เมื่อวันที่ 16 เมษายน ค.ศ. 2021, อาร์เซนอลได้ประกาศออกมาว่าพวกเขาจะได้มีส่วนร่วมในโปรแกรมการแข่งขันปรี-ซีซั่น พบกับคู่แข่ง สกอตติชโปรเฟสชันนัล ฟุตบอลลีก แชมเปียนส์ เรนเจอส์ ในวันที่ 17 กรกฎาคม ที่ สนามกีฬาไอบรอกซ์, เพื่อเป็นการฉลองครบรอบ 150 ปีของเรนเจอส์. ฟอร์มนี้เป็นส่วนหนึ่งของแคมป์ฝึกซ้อมในประเทศสกอตแลนด์, กับอีกเกมกระชับมิตรที่จะลงเล่นกับ ฮิเบอร์เนียน สี่วันก่อน.
ฟลอริดา คัพ.
อาร์เซนอลยืนยันว่าพวกเขาจะเดินทางไป สหรัฐ ที่จะเข้าร่วมในครั้งที่เจ็ดของฟลอริดา คัพ ใน ออร์แลนโด, ฟลอริดา.
ไมนด์ ซีรีส์.
หนึ่งซีรีส์กับ เชลซี และ ทอตนัมฮอตสเปอร์ จะได้รับการยืนยันสำหรับการเริ่มต้นของเดือนสิงหาคม ค.ศ. 2021, ที่จะถูกเรียกว่า 'The Mind Series'.
การแข่งขัน.
พรีเมียร์ลีก.
แมตช์.
โปรแกรมการแข่งขันฤดูกาล 2021/22 ได้ประกาศออกมาเป็นที่เรียบร้อยแล้วเมื่อวันที่ 16 มิถุนายน ค.ศ. 2021.
อีเอฟแอลคัพ.
เดอะ "กันเนอร์ส" เข้าสู่การแข่งขันในรอบสองและถูกจับสลากออกไปเยือน เวสต์บรอมมิชอัลเบียน และที่เกมเหย้าพบกับ เอเอฟซี วิมเบิลดัน ในรอบสาม.
 "ณ วันที่ 22 พฤษภาคม ค.ศ. 2022"
ยูฟ่าซูเปอร์คัพ 2021

ยูฟ่าซูเปอร์คัพ 2021 เป็นการแข่งขันฟุตบอลยูฟ่าซูเปอร์คัพ ครั้งที่ 46 ซึ่งเป็นการแข่งขันฟุตบอลประจำปีระหว่างทีมชนะเลิศ ยูฟ่าแชมเปียนส์ลีก ฤดูกาล 2020–21 เชลซี จากอังกฤษ พบกับทีมชนะเลิศ ยูฟ่ายูโรปาลีก ฤดูกาล 2020–21 บิยาร์เรอัล จากสเปน การแข่งขันจัดขึ้นในวันที่ 11 สิงหาคม ค.ศ. 2021 ณ วินด์เซอร์พาร์ก ในเมืองเบลฟัสต์ ประเทศไอร์แลนด์เหนือ
สโมสร.
การคัดเลือกเจ้าภาพ.
มีการเปิดให้เสนอชื่อเจ้าภาพในวันที่ 28 กันยายน พ.ศ. 2561 โดยยูฟ่าได้คัดเลือกสนามในนัดชิงชนะเลิศของยูฟ่าซูเปอร์คัพในปี พ.ศ. 2564 สมาคมต่าง ๆ มีเวลาแสดงความสนใจจนถึงวันที่ 26 ตุลาคม พ.ศ. 2561 และจะต้องยื่นเอกสารประมูลภายในวันที่ 15 กุมภาพันธ์ พ.ศ. 2562.
ยูฟ่าประกาศเมื่อวันที่ 1 พฤศจิกายน พ.ศ. 2561 ว่าสมาคมเก้าสมาคมแสดงความสนใจในการเป็นเจ้าภาพยูฟ่าซูเปอร์คัพ 2021 และวันที่ 22 กุมภาพันธ์ พ.ศ. 2562 นั้นทั้งสี่สมาคมได้ยื่นเอกสารภายในกำหนด
วินด์เซอร์พาร์ก ได้รับเลือกโดยคณะกรรมการบริหารยูฟ่าระหว่างการประชุมใน ลูบลิยานา, ประเทศสโลวีเนียเมื่อวันที่ 24 กันยายน พ.ศ. 2562 (ค.ศ. 2019).
นัด.
รายละเอียด.
ทีมชนะเลิศแชมเปียนส์ลีกจะได้รับการกำหนดให้เป็นทีม "เจ้าบ้าน" เพื่อวัตถุประสงค์ในการบริหาร
<onlyinclude></onlyinclude>
ยูฟ่าแชมเปียนส์ลีก ฤดูกาล 2021–22

ยูฟ่าแชมเปียนส์ลีก ฤดูกาล 2021–22 เป็นการแข่งขันฟุตบอลสโมสรยุโรปถ้วยใหญ่ที่สุด จัดขึ้นโดยยูฟ่า โดยฤดูกาลนี้เป็นฤดูกาลที่ 67 และเป็นฤดูกาลที่ 30 ตั้งแต่มีการเปลี่ยนชื่อจากยูโรเปียนแชมเปียนคลับส์คัพ เป็นยูฟ่าแชมเปียนส์ลีก 
นัดชิงชนะเลิศประจำฤดูกาลนี้ มีกำหนดแข่งขันที่ สตาดเดอฟร็องส์ ใน แซ็ง-เดอนี, ประเทศฝรั่งเศส. เดิมทีมีกำหนดที่จะลงเล่นที่ อัลลีอันทซ์อาเรนา ใน มิวนิก ประเทศเยอรมนี. อย่างไรก็ตาม, เนื่องจากการเลื่อนและการย้ายที่ตั้งของ นัดชิงชนะเลิศ ปี ค.ศ. 2020, เจ้าภาพสุดท้ายถูกเลื่อนกลับไปหนึ่งปี, โดยที่เซนต์ปีเตอร์สเบิร์กกำหนดให้เป็นเจ้าภาพ นัดชิงชนะเลิศปี ค.ศ. 2022. เนื่องจาก การรุกรานยูเครนของรัสเซีย, นัดชิงชนะเลิศเลยถูกย้ายไปที่ แซ็ง-เดอนี.ทีมที่ชนะเลิศของยูฟ่าแชมเปียนส์ลีก ฤดูกาล 2021–22 จะได้รับสิทธิ์การแข่งขัน ยูฟ่าแชมเปียนส์ลีก ฤดูกาล 2022–23 รอบแบ่งกลุ่ม โดยอัตโนมัติ และนอกจากนี้ยังได้รับสิทธิ์ในการลงเล่นพบกับทีมชนะเลิศของยูฟ่ายูโรปาลีก ฤดูกาล 2021–22 ในยูฟ่าซูเปอร์คัพ 2022.
การคัดเลือกสโมสร.
80 สโมสรจาก 54 ประเทศ ของสมาชิกยูฟ่าจำนวน 55 ประเทศ จะได้เข้าร่วมการแข่งขันยูฟ่าแชมเปียนส์ลีก ฤดูกาล 2021–22 (ยกเว้นลิกเตนสไตน์,[Note LIE] ซึ่งไม่ได้จัดการแข่งขันลีก). โดยจะจัดอันดับแต่ละประเทศสำหรับจำนวนของสโมสรที่จะได้เข้าร่วมการแข่งขัน ดังนี้:
การจัดอันดับตามสมาคมฟุตบอล.
สำหรับการแข่งขัน ยูฟ่าแชมเปียนส์ลีก ฤดูกาล 2021–22 จะจัดอันดับอ้างอิงตามค่าสัมประสิทธิ์ของยูฟ่าในปี พ.ศ. 2563 (ค.ศ. 2020) ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2015–16 ถึง 2019–20
นอกจากการคิดจากค่าสัมประสิทธิ์แล้ว สมาคมของประเทศนั้นจะได้รับสิทธิ์ให้มีสโมสรเข้าแข่งขันเพิ่มในแชมเปียนส์ลีก ดังนี้:
การจัดการแข่งขัน.
ตารางด้านล่างนี้เป็นการจัดการแข่งขันของฤดูกาลนี้. ในฐานะแชมป์เก่าแชมเปียนส์ลีก, เชลซี, ซึ่งได้รับการันตีได้สิทธิ์ในแชมเปียนส์ลีก รอบแบ่งกลุ่ม, ผ่านเข้ารอบในลีกภายในประเทศแล้ว (ในฐานะทีมอันดับที่สี่ใน พรีเมียร์ลีก ฤดูกาล 2020–21), การเปลี่ยนแปลงด้านล่างนี้สู่ลำดับการเข้ารอบที่จะจัดขึ้น:
สโมสร.
อันดับในลีกซึ่งเป็นอันดับในฤดูกาลก่อนหน้าจะแสดงในวงเล็บ (TH: สโมสรชนะเลิศยูฟ่าแชมเปียนส์ลีก; EL: สโมสรชนะเลิศยูฟ่ายูโรปาลีก).
ป้ายกำกับในวงเล็บแสดงให้เห็นว่าแต่ละทีมมีคุณสมบัติสำหรับพื้นที่ของรอบที่เริ่มต้น:
รอบคัดเลือกรอบสอง, รอบคัดเลือกรอบสามและรอบเพลย์ออฟ แบ่งออกเป็น ตัวแทนที่ชนะเลิศจากลีก (CH) และตัวแทนจากลีก (LP).
"CC: 2021 ค่าสัมประสิทธิ์สโมสรยูฟ่า."
หมายเหตุ
วันแข่งขันและวันจับสลาก.
การจับสลากทั้งหมด ยกเว้นรอบแบ่งกลุ่ม เริ่มต้นที่เวลา 12:00 CEST/CET, และจัดขึ้นที่สำนักงานใหญ่ของยูฟ่า ในเมืองนียง ประเทศสวิตเซอร์แลนด์. การจับสลากรอบแบ่งกลุ่มจะเริ่มต้นที่เวลา 18:00 CEST, ที่สนามแข่งขันที่ได้รับการยืนยัน.
รอบแบ่งกลุ่ม.
การจับสลากสำหรับรอบแบ่งกลุ่มจะจัดขึ้นในวันที่ 26 สิงหาคม พ.ศ. 2564, 18:00 CEST (19:00 TRT), ใน อิสตันบูล, ประเทศตุรกี.
เชริฟฟ์ ตีรัสปอล ได้สร้างโอกาสการลงสนามของพวกเขาเป็นครั้งแรกในรอบแบ่งกลุ่ม. พวกเขาจะเป็นทีมแรกที่มาจากมอลโดวาที่เล่นในแชมเปียนส์ลีก รอบแบ่งกลุ่ม.
สถิติ.
สถิติรวมตั้งแต่รอบคัดเลือก และ รอบเพลย์ออฟ.
หมายเหตุ.
<templatestyles src="Reflist/styles.css" />
กองพลน้ำเงิน

กองพลน้ำเงิน เป็นหน่วยทหารอาสาสมัครจากรัฐสเปนภายใต้การนำของพรังโกภายในกองทัพเยอรมัน(แวร์มัคท์) บนแนวรบด้านตะวันออกในช่วงสงครามโลกครั้งที่สอง ถูกตั้งชื่ออย่างเป็นทางการคือ กองพลทหารอาสาสมัครสเปน (División Española de Voluntarios) โดยกองทัพสเปนและกองพลทหารราบที่ 250 (250 Infanterie-Division) โดยเยอรมัน
สเปนถูกปกครองโดยระบอบเผด็จการภายใต้การนำของฟรันซิสโก ฟรังโก ซึ่งถูกก่อตั้งขึ้นในสงครามกลางเมืองสเปน(ค.ศ. 1936 - ค.ศ. 1939) โดยได้รับการสนับสนุนจากนาซีเยอรมนี ฟรังโกเลือกที่จะวางตัวเป็นกลางในสงครามโลกครั้งที่สองแต่มีความเห็นใจแก่ฝ่ายอักษะ ภายหลังจากการประชุมหารือโดยรัฐมนตรีว่าการกระทรวงต่างประเทศ Ramón Serrano Suñer และเจ้าหน้าที่นายทหารระดับสูงในกองทัพสเปน ฟรังโกได้ตกลงยินยอมให้ชาวสเปนทำการอาสาสมัครเข้าร่วมในกองทัพเยอรมันได้และยินยอมที่จะให้การสนับสนุนโดยปริยาย ในขณะที่กองพลทหารราบถูกควบคุมดูแลโดยพวก Falangist และเสนาธิการกองทัพบกและถูกส่งไปฝึกในเยอรมนี หน่วยทหารได้ต่อสู้รบในแนวรบด้านตะวันออกและเข้าร่วมอย่างเด่นชัดในการล้อมเลนินกราด แต่กลับถูกถอนกำลังออกจากแนวรบ หลังจากสเปนถูกกดดันในเดือนตุลาคม ค.ศ. 1943 และถูกส่งกลับไปยังประเทศสเปนหลังจากนั้นได้ไม่นาน มีจำนวนหลายพันคนที่ไม่ยอมกลับประเทศก็ได้ถูกรวมเข้าไปในกองพลทหารราบที่ 121 กองพันน้ำเงินที่ดำรงคงอยู่ระยะเวลาที่สั้น และในท้ายที่สุดก็ถูกรวมเข้ากับวัฟเฟิน-เอ็สเอ็ส
เดซี่ ดั๊ก

เดซี่ ดั๊ก  เป็นตัวการ์ตูนที่สร้างขึ้นใน ค.ศ. 1940 โดยบริษัทเดอะวอลต์ดิสนีย์ ในฐานะแฟนสาวของโดนัลด์ ดั๊ก เธอเป็นเป็ดขาวในมานุษยรูปนิยมที่มีขนตาขนาดใหญ่ และขนหางตั้งฟู ส่วนรอบแถวที่ต่ำที่สุดของเธอได้มุ่งเสนอในลักษณะของกระโปรง เธอมักจะสวมโบว์ติดผม, เสื้อสตรี และรองเท้าส้นสูง เดซี่ได้รับการแนะนำในภาพยนตร์สั้นเรื่อง"มร.ดั๊กสเตปส์เอาต์" (ค.ศ. 1940) และได้รวมเข้ากับเรื่องการ์ตูนช่องของโดนัลด์ในหลายเดือนต่อมา เธอปรากฏตัวในภาพยนตร์สั้น 11 เรื่องระหว่าง ค.ศ. 1940 ถึง 1954 และต่อมาในภาพยนตร์เรื่อง"มิกกี้ส์คริสต์มาสแครอล" (ค.ศ. 1983) และ"แฟนเทเชีย 2000" (ค.ศ. 1999) ในบทบาทเหล่านี้ เดซี่มักจะเป็นตัวประกอบ ยกเว้นเรื่อง"โดนัลส์ดิเลมมา" (ค.ศ. 1947) กระทั่งเธอได้รับเวลาในการฉายทางโทรทัศน์มากขึ้นอย่างมาก โดยปรากฏตัวเป็นประจำใน"แควกแพ็ก" (ค.ศ. 1996), "มิกกี้ เมาส์ เวิกส์" (ค.ศ. 1999–2000), "เฮาส์ออฟเมาส์" (ค.ศ. 2001–2003), "มิกกี้ เมาส์ คลับเฮาส์" (ค.ศ. 2006–2016), "มิกกี้ เมาส์" (ค.ศ. 2013–2019), "มิกกี้แอนด์เดอะโรดสเตอร์เรเซอส์" (ค.ศ. 2017–ปัจจุบัน) และ"เดอะวันเดอร์ฟูลเวิลด์ออฟมิกกี้ เมาส์" เดซี่ยังปรากฏตัวในภาพยนตร์หนังแผ่นหลายเรื่อง เช่น "มิกกี้ส์วันซ์อะพอนอะคริสต์มาส" (ค.ศ. 1999), "มิกกี้ เมาส์ 3 ทหารเสือ" (ค.ศ. 2004) และ"มิกกี้ กับความสุขแห่งคริสต์มาสอีกครั้ง" (ค.ศ. 2004)
เดซี่เป็นเพื่อนสนิทของคลาราเบล คาว กับคลารา คลัก ในคอมิกส์ และเป็นเพื่อนรักของมินนี่ เมาส์ เดซี่มักจะแสดงความสัมพันธ์ที่ดีกับโดนัลด์ แม้ว่าเธอมักจะมีลักษณะที่มีความซับซ้อนมากกว่าเขา โดยเฉพาะอย่างยิ่งในคอมิกส์ ด้วยเหตุนี้ เดซี่มักหงุดหงิดกับความที่ยังไม่บรรลุนิติภาวะของโดนัลด์ และในโอกาสนั้น เธอมักจะออกเดทกับลูกพี่ลูกน้องของโดนัลด์และคู่แข่งอย่างแกลดสโตน แกนเดอร์ แทน ทั้งนี้ เดซี่เป็นป้าของเอพริล, เมย์ และจูน ซึ่งเป็นเป็ดสาวสามคนที่มีความคล้ายคลึงกับฮิวอี้, ดิวอี้ และลูอี้ 
ประวัติ.
เดซี่ได้รับการเปิดตัวในภาพยนตร์แอนิเมชันและปรากฏตัวในภาพยนตร์ทั้งหมด 15 เรื่อง เธอปรากฏตัวในภาพยนตร์สั้นของ"โดนัลด์ ดั๊ก" 12 เรื่อง ตามลำดับการเปิดตัวคือ"มร.ดั๊กสเตปส์เอาต์" (ค.ศ. 1940), "โดนัลส์ไครม์" (ค.ศ. 1945), "คิวด์ดั๊ก" (ค.ศ. 1945), "โดนัลส์ดับเบิลทรับเบิล" (ค.ศ. 1946), "ดัมบ์เบลออฟเดอะยูคอน", "สลีปปีไทม์โดนัลด์" (ค.ศ. 1947), "โดนัลส์ดิเลมมา", "โดนัลส์ดรีมวอยซ์" (ค.ศ. 1948), "เครซีโอเวอร์เดซี่" (ค.ศ. 1950), "โดนัลส์ไดอารี" (ค.ศ. 1954) และ"ฮาวทูแฮฟแอนแอ็กซิเดนต์แอตเวิร์ก" (ค.ศ. 1959) ในฐานะภรรยานิรนามของโดนัลด์ เธอยังได้เป็นตัวประกอบรับเชิญสั้น ๆ ในภาพยนตร์สั้นเรื่อง"เดอะนิฟตีไนน์ตีส์" (ค.ศ. 1941) ของ"มิกกี้ เมาส์" หลังจากยุคภาพยนตร์สั้นคลาสสิก เดซี่ได้ปรากฏตัวในภาพยนตร์"มิกกี้ส์คริสต์มาสแครอล" (ค.ศ. 1983) และ"แฟนเทเชีย 2000" (ค.ศ. 1999) พร้อมเป็นตัวประกอบรับเชิญใน"โรเจอร์ แรบบิท ตูนพิลึกโลก" (ค.ศ. 1988)
เจมส์ โลว์

เจมส์ โลว์ (ค.ศ. 1791–1852) เป็นเจ้าหน้าที่บริษัทอินเดียตะวันออกของอังกฤษที่ประจำอยู่ที่ปีนัง มีผลงานเขียนเกี่ยวกับเอเชียตะวันออกเฉียงใต้ ที่สำคัญ คือ "A Grammar of the Thai or Siamese Language", "A Translation of the Keddah Annals termed Merong Mahawangsa" และ "Journal of Public Mission to Raja of Ligor" ที่แปลเป็นไทยในชื่อ "จดหมายเหตุเจมส์ โลว์"
ประวัติ.
เจมส์ โลว์ เป็นชาวเมืองกลาสโกว์ สกอตแลนด์ เริ่มทำงานกับบริษัทอินเดียตะวันออกของอังกฤษในฐานะนายทหารประจำกองพันทหารราบพื้นเมืองที่ 46 แห่งมัทราส และถูกส่งมาที่ปีนังเมื่อ ค.ศ. 1818 ภายหลังเจมส์ โลว์ ได้รับหน้าที่กิจการพลเรือน โดยตำแหน่่งสุดท้ายเท่าที่ค้นได้คือได้เลื่อนยศเป็นพันเอก ตำแหน่งรองข้าหลวงปีนัง ขณะที่อยู่ปีนังเขาเรียนรู้ภาษาไทยและภาษามลายู ในปี ค.ศ. 1822 เขาแต่งตำราสอนภาษาไทยให้ชาวต่างประเทศ และส่งไปให้ดิเอเชียทิกโซไซตี (The Asiatic Society) ที่กัลกัตตาพิจารณาจัดพิมพ์ จนได้รับการตีพิมพ์เมื่อ ค.ศ. 1828 โดยการสนับสนุนของข้าหลวงใหญ่ที่สเตรตส์เซตเทิลเมนต์
ข้าหลวงอังกฤษประจำปีนังจึงได้แต่งตั้งให้ร้อยโทเจมส์ โลว์ เป็นทูตไปยังนครศรีธรรมราชเพื่อชี้แจงสถานการณ์สงครามระหว่างอังกฤษกับพม่าที่กำลังดำเนินอยู่ใน ค.ศ. 1824 อังกฤษต้องการชักชวนให้เจ้าเมืองนครศรีธรรมราชหรือราชสำนักสยามเข้าร่วมรบกับฝ่ายอังกฤษ รวมถึงเจรจาเรื่องเกี่ยวกับไทรบุรี ปีนัง ดินแดนทางตอนใต้ของอังวะ การว่าจ้างเรือและความต้องการเสบียงข้าวเปลือกและข้าวสารจากตรัง ปะลิส และไทรบุรีซึ่งเป็นเมืองที่ขึ้นกับนครศรีธรรมราช แต่เจมส์ โลว์ไม่สามารถเข้าพบเจ้าเมืองนครศรีธรรมราชได้สำเร็จ
งานเขียน.
บันทึกรายวันของร้อยโทเจมส์ โลว์ และเอกสารแนบท้ายปรากฏอยู่ในหนังสือ "Factory Record, Straits Settlement vol. 98" มีชื่อเรื่อง "Journal of Public Mission to Raja of Ligor" สมเด็จพระเจ้าบรมวงศ์เธอ กรมพระยาดำรงราชานุภาพ โปรดให้คัดมาจากหอจดหมายเหตุต่างประเทศ กองวรรณกรรมและประวัติศาสตร์ กรมศิลปากรรวบรวมในชุด "Record of the Relations between Siam and Straits Settlement vol.7" ภายหลังได้แปลเรื่อง "Journal of Public Mission to Raja of Ligor" เป็นภาษาไทยโดยให้ชื่อว่า "จดหมายเหตุเจมส์ โลว์" พิมพ์เผยแพร่ครั้งแรก พ.ศ. 2519 และครั้งที่ 2 พ.ศ. 2542
ตำราไวยากรณ์ไทยชื่อ "A Grammar of the Thai or Siamese Language" (เขียน ค.ศ. 1822 พิมพ์ ค.ศ. 1828) ซึ่งถือเป็นหลักฐานเก่าแก่ที่สุดของตัวพิมพ์ไทยที่พบในขณะนี้ โดยสันนิษฐานว่าหนังสือเล่มนี้อาจทำขึ้นจากตัวพิมพ์ไทยชุดเดียวกันกับที่แอน จัดสันออกแบบไว้
"A Translation of the Keddah Annals termed Merong Mahawangsa" พิมพ์ ค.ศ. 1849 โลว์ชี้แจงไว้ในบทเกริ่นนำว่า ได้แปลต้นฉบับฮีกายัตมะโรงมหาวงศ์ ที่รู้จักกันในชื่อพงศาวดารเมืองไทรบุรี
"The British settlement of Penang" พิมพ์ ค.ศ. 1836
"Dissertation on the soil and agriculture of the British settlement of Penang" พิมพ์ ค.ศ. 1852
อาเมะ โนะ โอชิโฮมิมิ

อาเมโนโอชิโฮมิมิ  หรือในชื่อสั้นว่า โอชิโฮมิมิ เป็นพระราชโอรสองค์แรกของอามาเตราซุ เชื่อกันว่าเขาเป็นบรรพบุรุษของราชวงศ์ญี่ปุ่น
ชื่อและนิรุกติศาสตร์.
ชื่อ อาเมโนโอชิโฮมิมิ แปลว่า (ผู้ควบคุมรวงข้าวของสวรรค์) เขายังมีชื่ออื่นเช่น (; โรมาจิ: "Masakatsu Akatsuki Haya Ame no Hobetsu no Mikoto"; : มาซากัตสึอากัตสึกิฮายะอาเมะโนะโฮเบ็ตสึโนะมิโกโตะ) ซึ่งปรากฎในเอกสาร เซ็นไดคูจิฮงงิ (; โรมาจิ: "Sendai Kuji Hongi")
เทพปกรณัม.
กำเนิด.
เขาเกิดจากคามิ ซึ่งมาจากการแข่งขันระหว่างอามาเตราซุกับซูซาโนโอะ
ในหลายฉบับ ซูซาโนโอะนำสายลูกประคำของอามาเตราซุมากัดกับปากของตน ทำให้เกิดคามิชาย 5 อัน อันแรกเกิดเป็น อาเมโนโอชิโฮมิมิ อันที่สองเกิดเป็นอาเมะ-โนะ-โฮฮิ อันที่สามคืออามัตสึฮิโกเนะ อันที่สี่เป็นอิกุตสึฮิโกเนะ และอันสุดท้ายคือคูมาโนกูซูบิ
การระบาดทั่วของโควิด-19 ในประเทศซูดาน

การระบาดทั่วของโควิด-19 ในประเทศซูดาน เป็นส่วนหนึ่งของการระบาดทั่วโลกโดยโควิด-19  ซึ่งมาจากไวรัสโคโรนาสายพันธุ์ใหม่  ในเดือนมีนาคม ค.ศ. 2020 มีการยืนยันว่าไวรัสชนิดนี้ได้เข้ามาในประเทศซูดานแล้ว
ภูมิหลัง.
ณ วันที่ 12 มกราคม ค.ศ. 2020 ทางองค์การอนามัยโลก (WHO) ยืนยันการพบโคโรนาไวรัสสายพันธุ์ใหม่ที่ก่อให้เกิดโรคระบบทางเดินหายใจในกลุ่มคนที่เมืองอู่ฮั่น มณฑลหูเป่ย์ ประเทศจีน ซึ่งมีการรายงานไปยัง WHO ในวันที่ 31 ธันวาคม ค.ศ. 2019
อัตรากรณีการเสียชีวิตของโควิด-19 มีน้อยกว่าโรคซาร์สใน ค.ศ. 2003 แต่มีการแพร่เชื้อเร็วกว่า พร้อมกับกับจำนวนผู้เสียชีวิตจำนวนมาก
รัฐสภากรีนแลนด์

รัฐสภากรีนแลนด์ (" แปลว่า "สภาแห่งชาติ" แห่งกรีนแลนด์") คือสภานิติบัญญัติระบบสภาเดี่ยวของกรีนแลนด์ ซึ่งเป็นดินแดนปกครองตนเองในราชอาณาจักรเดนมาร์ก ก่อตั้งขึ้นใน ค.ศ. 1979 โดยมีที่ประชุมสภาตั้งอยู่ที่บนใจกลางเกาะนุก เมืองหลวงของเกาะกรีนแลนด์
รัฐสภาประกอบด้วยสมาชิกรัฐสภาจำนวน 31 คน มีวาระคราวละ 4 ปี โดยมาจากการเลือกตั้งระบบสัดส่วนแบบบัญชีรายชื่อเปิด
รัฐสภาหมู่เกาะแฟโร

รัฐสภาหมู่เกาะแฟโร  คือรัฐสภาระบบสภาเดี่ยวของหมู่เกาะแฟโรซึ่งเป็นดินแดนปกครองตนเองในราชอาณาจักรเดนมาร์ก โดยความหมายของสภา "Løgting" ในภาษาแฟโรแปลว่า "สมัชชากฎหมาย" โดยมีที่มาจากคำว่า lǫgþing ในภาษานอร์สเก่า ซึ่งเป็นชื่อของสมัชชาในสมัยโบราณกว่าพันปี โดยเคยเป็นศูนย์กลางอำนาจสูงสุดในสมัยไวกิง โดยตั้งแต่ ค.ศ. 1274 ถึง 1816 มีหน้าที่โดยหลักด้านการศาล ส่วนในยุคปัจจุบันก่อตั้งใน ค.ศ. 1852 โดยมีหน้าที่เป็นรัฐสภาซึ่งต่อมาได้รับอำนาจนิติบัญญัติจากเดนมาร์กใน ค.ศ. 1948 
ในปัจจุบันหมู่เกาะแฟโรประกอบด้วยเขตเลือกตั้งเพียงเขตเดียว โดยมีจำนวนผู้แทนคงที่ที่ 33 คน โดยมีวาระครั้งละ 4 ปี